CELEX: 31991R2152
Language: el
Date: 1991-07-22 00:00:00
Title: Κανονισμός (ΕΟΚ) αριθ. 2152/91 της Επιτροπής της 22ας Ιουλίου 1991 περί τροποποιήσεως του κανονισμού (ΕΟΚ) αριθ. 3797/90 περί των μέτρων διασφαλίσεως που πρέπει να εφαρμοσθούν στις εισαγωγές ορισμένων ημιμεταποιημένων κόκκινων φρούτων καταγωγής Πολωνίας και Γιουγκοσλαβίας

Avis juridique important

|

31991R2152

Κανονισμός (ΕΟΚ) αριθ. 2152/91 της Επιτροπής της 22ας Ιουλίου 1991 περί τροποποιήσεως του κανονισμού (ΕΟΚ) αριθ. 3797/90 περί των μέτρων διασφαλίσεως που πρέπει να εφαρμοσθούν στις εισαγωγές ορισμένων ημιμεταποιημένων κόκκινων φρούτων καταγωγής Πολωνίας και Γιουγκοσλαβίας  

Επίσημη Εφημερίδα αριθ. L 200 της 23/07/1991 σ. 0016 - 0016

ΚΑΝΟΝΙΣΜΟΣ ( ΕΟΚ ) αριθ . 2152/91 ΤΗΣ ΕΠΙΤΡΟΠΗΣ  της 22ας Ιουλίου 1991  περί τροποποιήσεως του κανονισμού ( ΕΟΚ ) αριθ . 3797/90 περί των μέτρων διασφαλίσεως που πρέπει να εφαρμοστούν στις εισαγωγές ορισμένων ημιμεταποιημένων κόκκινων φρούτων καταγωγής  Πολωνίας και ΓιουγκοσλαβίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1943/91 ( 2 ), και  ιδίως το άρθρο 18 παράγραφος 2,  Εκτιμώντας :  ότι ο κανονισμός ( ΕΟΚ ) αριθ . 521/77 του Συμβουλίου ( 3 ) έχει καθορίσει τις λεπτομέρειες εφαρμογής των μέτρων διαφύλαξης στον τομέα των μεταποιημένων προϊόντων με βάση τα οπωροκηπευτικά -  ότι το άρθρο 5 του κανονισμού ( ΕΟΚ ) αριθ . 3797/90 της Επιτροπής ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 810/91 ( 5 ), προβλέπει ότι ο εν λόγω κανονισμός εφαρμόζεται μέχρι τις 31 Ιουλίου 1991 -  ότι η διαθεσιμότητα των εν λόγω προϊόντων στην Πολωνία και στη Γιουγκοσλαβία είναι αυτή τη στιγμή σημαντική - ότι, από την 1η Αυγούστου 1991, άνευ συνάψεως συμφωνίας με τις χώρες εξαγωγής όσον αφορά την τήρηση τιμής "ελεύθερο στα σύνορα" για την τρέχουσα  εμπορική περίοδο, θα εισαχθούν στην Κοινότητα σημαντικές ποσότητες των εν λόγω προϊόντων και σε τιμές αισθητά χαμηλές - ότι, σε παρόμοιες περιστάσεις, η αγορά της Κοινότητας απειλείται με διαταραχές που θα έχουν αρνητική επίπτωση επί της πωλήσεως των  κοινοτικών προϊόντων της εσοδείας 1991 - ότι η εν λόγω κατάσταση δύναται να θέσει σε κίνδυνο τους στόχους του άρθρου 39 της συνθήκης - ότι, κατά συνέπεια, είναι αναγκαίο να διατηρηθεί η απαίτηση για ελάχιστη τιμή στην εισαγωγή, για περίοδο επαρκώς μακρά,  ώστε να αποφευχθούν οι εν λόγω αρνητικές επιπτώσεις και να απαιτηθούν εξισωτικές εισφορές για τα προϊόντα για τα οποία δεν τηρείται η εν λόγω τιμή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 5 του κανονισμού ( ΕΟΚ ) αριθ . 3797/90, η ημερομηνία "31 Ιουλίου 1991" αντικαθίσταται από την ημερομηνία "25 Σεπτεμβρίου 1991 ".  Άρθρο 2  Ο παρών κανονισμός αρχίζει να ισχύει την 1η Αυγούστου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 22 Ιουλίου 1991. Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 175 της 4 . 7 . 1991, σ . 1 . ( 3 ) ΕΕ αριθ . L 73 της 21 . 3 . 1977, σ . 28 . ( 4 ) ΕΕ αριθ . L 365 της 28 . 12 . 1990, σ . 22 . ( 5 ) ΕΕ αριθ . L 82 της 28. 3 . 1991, σ . 49 .